ddrg/super_eurlex huggingface dataset:
Komission asetus (EY) N:o 2482/95, annettu 25 päivänä lokakuuta 1995, tietyistä Itävaltaa koskevista siirtymätoimenpiteistä tislattujen alkoholijuomien alalla



Virallinen lehti nro L 256 , 26/10/1995 s. 0012 - 0012



KOMISSION ASETUS (EY) N:o 2482/95, annettu 25 päivänä lokakuuta 1995, tietyistä Itävaltaa koskevista siirtymätoimenpiteistä tislattujen alkoholijuomien alalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 1 kohdan, ottaa huomioon tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan, sekä katsoo, että liittymisasiakirjassa määrätään Itävaltaa koskevasta 31 päivänä joulukuuta 1995 päättyvästä tislattujen alkoholijuomien valmistuksen siirtymäkaudesta, jona aikana kyseisten tuotteiden valmistus on sallittua, jos se tapahtuu ennen liittymistä voimassa olleen kansallisen lainsäädännön mukaisesti, kansallisessa lainsäädännössä vahvistetaan tislattujen alkoholijuomien metyylialkoholipitoisuuden enimmäismääräksi Itävallassa 1 500 grammaa hehtolitrassa; edellä mainitussa asetuksessa (ETY) N:o 1576/89 kyseinen pitoisuus vahvistetaan 1 000 grammaan hehtolitrassa; Itävalta on pyytänyt saada säilyttää käyttämänsä enimmäispitoisuuden tiettyjen marjapohjaisten tyypillisten tuotteiden osalta; on suotavaa tarkastella esitettyä pyyntöä tarkemmin ja tutkia mahdollisuudet kyseisten tuotteiden metanolipitoisuuden vähentämiseen; tämän vuoksi on tarpeen jatkaa vuoden ajaksi Itävaltaa koskevaa siirtymätoimenpidettä ainoastaan niiden tuotteiden osalta, jotka odottavat tämän tarkastelun tuloksia, ja tässä asetuksessa säädetyt toimenpiteet ovat tislattuja alkoholijuomia käsittelevän täytäntöönpanokomitean lausunnon mukaiset, ON ANTANUT TÄMÄN ASETUKSEN: 1 artikla Jatketaan liittymisasiakirjan liitteen XV VII kohdan b alakohdassa ja IV kohdan 1 alakohdan ensimmäisessä alakohdassa määrättyjä siirtymätoimenpiteitä 31 päivään joulukuuta 1996 asti valmistamisen osalta ja 31 päivään joulukuuta 1997 sellaisten Itävallassa valmistettujen hedelmäviinojen kaupan pitämisen osalta, jotka ovat asetuksen (ETY) N:o 1576/89 1 artiklan 4 kohdan i alakohdan säännösten mukaisia ja ovat peräisin seuraavista hedelmistä: - punaiset ja mustat viinimarjat (Ribes Specialis), - vadelmat (Rubus idaeus L.), - karhunvatukka (Rubus fruticosus L.), - Vogelbeere (Sorbus aucuparia var. edulis), - Holunder (Sambucus nigra). 2 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 160, 12.6.1989, s. 1
Komission asetus (EY) N:o 2464/95, annettu 23 päivänä lokakuuta 1995, Algeriasta, Libanonista, Marokosta, Tunisiasta ja Turkista peräisin olevan oliiviöljyn tuontia koskevien erityisjärjestelyjen mukauttamisesta siirtymäkauden ajaksi Uruguayn kierroksen monenvälisissä kauppaneuvotteluissa tehdyn maataloussopimuksen täytäntöönpanoa varten ja neuvoston asetuksista (ETY) N:o 1514/76, (ETY) N:o 1620/77, (ETY) N:o 1521/76, (ETY) N:o 1508/76 ja (ETY) N:o 1180/77 poikkeamisesta annetun asetuksen (EY) N:o 2146/95 oikaisemisesta



Virallinen lehti nro L 254 , 24/10/1995 s. 0010 - 0010



KOMISSION ASETUS (EY) N:o 2464/95, annettu 23 päivänä lokakuuta 1995, Algeriasta, Libanonista, Marokosta, Tunisiasta ja Turkista peräisin olevan oliiviöljyn tuontia koskevien erityisjärjestelyjen mukauttamisesta siirtymäkauden ajaksi Uruguayn kierroksen monenvälisissä kauppaneuvotteluissa tehdyn maataloussopimuksen täytäntöönpanoa varten ja neuvoston asetuksista (ETY) N:o 1514/76, (ETY) N:o 1620/77, (ETY) N:o 1521/76, (ETY) N:o 1508/76 ja (ETY) N:o 1180/77 poikkeamisesta annetun asetuksen (EY) N:o 2146/95 oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan, sekä katsoo, että komission asetuksessa (EY) N:o 2146/95 (2) mukautetaan tietyistä maista peräisin olevan oliiviöljyn tuontia koskevia erikoisjärjestelyjä; tämän asetuksen espanjankielisessä toisinnossa on virhe, ja asetusta olisi tämän vuoksi oikaistava mahdollisimman pian, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Koskee ainoastaan espanjankielistä toisintoa. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 349, 31.12.1994, s. 105 (2) EYVL N:o L 215, 9.9.1995, s. 1
Komission asetus (EY) N:o 2542/95, annettu 30 päivänä lokakuuta 1995, Kanariansaarten arvioidun oliiviöljyn hankintataseen vahvistamisesta neuvoston asetuksen (ETY) N:o 1601/92 2 ja 3 artiklassa säädetyn erityisjärjestelmän mukaisesti



Virallinen lehti nro L 260 , 31/10/1995 s. 0031 - 0032



KOMISSION ASETUS (EY) N:o 2542/95, annettu 30 päivänä lokakuuta 1995, Kanariansaarten arvioidun oliiviöljyn hankintataseen vahvistamisesta neuvoston asetuksen (ETY) N:o 1601/92 2 ja 3 artiklassa säädetyn erityisjärjestelmän mukaisesti EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 3 artiklan 4 kohdan, sekä katsoo, että tiettyjä maataloustuotteita koskevista erityistoimenpiteistä Kanariansaarten hyväksi annetun neuvoston asetuksen (ETY) N:o 1601/92 soveltamista koskevista yksityiskohtaisista säännöistä 16 päivänä marraskuuta 1994 annetussa komission asetuksessa (EY) N:o 2790/94 (3), sellaisena kuin se on muutettuna asetuksella (EY) N:o 2883/94 (4), vahvistetaan tiettyjä maataloustuotteita koskevat erityistoimenpiteet Kanariansaarten hyväksi, asetuksessa (EY) N:o 1705/95 (5) vahvistetaan arvioitu oliiviöljyn hankintatase ajanjaksolle 1 päivästä heinäkuuta 31 päivään lokakuuta 1995, Kanariansaarten oliiviöljyn hankinnan varmistamiseksi koko markkinointivuodeksi 1995/96 on säädettävä arvioidusta hankintataseesta ajanjaksolle 1 päivästä marraskuuta 1995 31 päivään lokakuuta 1996, järjestelmän keskeytysten välttämiseksi olisi säädettävä tämän asetuksen soveltamisesta 1 päivästä marraskuuta 1995, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1601/92 2 ja 3 artiklan soveltamiseksi oliiviöljyalan tuotteiden arvioidun hankintataseen määrät, jotka on vapautettu tullista kolmansista maista tapahtuvan tuonnin osalta tai jotka saavat yhteisön markkinoilta lähtöisin oleville tuotteille myönnettävää tukea, vahvistetaan tämän asetuksen liitteessä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 173, 27.6.1992, s. 13 (2) EYVL N:o L 248, 14.10.1995, s. 39 (3) EYVL N:o L 296, 17.11.1994, s. 23 (4) EYVL N:o L 304, 29.11.1994, s. 18 (5) EYVL N:o L 162, 13.7.1995, s. 15 LIITE Kanariansaarten arvioitu oliiviöljyn hankintatase 1 päivästä marraskuuta 1995 31 päivään lokakuuta 1996 >TAULUKON PAIKKA> Vahvistetut määrät voidaan ylittää enintään 20 prosentilla, jos näille tuotteille yhteensä vahvistettua enimmäismäärää noudatetaan.
Komission asetus (EY) N:o 2523/95, annettu 27 päivänä lokakuuta 1995, yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetun asetuksen (EY) N:o 1372/95 muuttamisesta



Virallinen lehti nro L 258 , 28/10/1995 s. 0040 - 0041



KOMISSION ASETUS (EY) N:o 2523/95, annettu 27 päivänä lokakuuta 1995, yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetun asetuksen (EY) N:o 1372/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siipikarjanliha-alalla yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 3 artiklan 2 kohdan ja sen 8 artiklan 12 kohdan, sekä katsoo, että komission asetuksessa (EY) N:o 1372/95 (3) vahvistetaan yksityiskohtaiset säännöt vientitodistusjärjestelmän soveltamisesta siipikarjanliha-alalla, olisi muutettava tiettyjä perinteisiä markkinoita koskevien vientitodistusten osalta pääsyyn liittyviä erityisiä edellytyksiä siirtymäkauden ajan pääsyn helpottamiseksi tiettyjen tuotteiden osalta, saadun kokemuksen perusteella on tarpeen säätää, että komission mahdollisesti toteuttamia erityisiä toimenpiteitä tavanomaisesta poikkeavien hakemusten yhteydessä voidaan mukauttaa tuoteluokan ja määräpaikan mukaan, ja munien ja siipikarjanlihan hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1372/95 seuraavasti: 1. 3 artikla a) Korvataan 2 kohdan toinen alakohta seuraavasti: "Vientitukea saavien maataloustuotteiden nimikkeistön koodeihin 0207 21 10 900 ja 0207 21 90 190 kuuluvien kokonaisten kananpoikien liitteessä IV tarkoitettuihin maihin suuntautuvan viennin osalta 30 päivään kesäkuuta 1996 vientitodistuksia voivat hakea ainoastaan luonnolliset henkilöt tai oikeushenkilöt, jotka pystyvät todistamaan jäsenvaltioiden toimivaltaisille viranomaisille vieneensä vähintään 1 000 tonnia CN-koodeihin 0207, 1602 20, 1602 31 ja 1602 39 kuuluvia tuotteita kummankin todistushakemusten jättämisvuotta edeltäneen kahden kalenterivuoden aikana." b) Korvataan 4 kohdan viimeinen alakohta seuraavasti: "Näitä toimenpiteitä voidaan mukauttaa tuoteluokan ja määräpaikan mukaan." 2. Korvataan asetuksen liite IV tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 77 (2) EYVL N:o L 349, 31.12.1994, s. 105 (3) EYVL N:o L 133, 17.6.1995, s. 26 LIITE "LIITE IV Armenia Azerbaid Ozan Georgia Venäjä Uzbekistan Tad Ozikistan Angola Saudi-Arabia Kuwait Bahrain Qatar Oman Arabiemiirikunnat Jordania Jemenin tasavalta Libanon Iran"
Komission asetus (EY) N:o 2529/95, annettu 27 päivänä lokakuuta 1995, hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1558/91 muuttamisesta



Virallinen lehti nro L 258 , 28/10/1995 s. 0052 - 0052



KOMISSION ASETUS (EY) N:o 2529/95, annettu 27 päivänä lokakuuta 1995, hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1558/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna komission asetuksella (EY) N:o 2314/95 (2), ja erityisesti sen 3 artiklan 4 kohdan, sekä katsoo, että komission asetuksen (ETY) N:o 1558/91 (3), sellaisena kuin se on viimeksi muutettuna asetuksella (EY) N:o 1838/95 (4), 13 artiklan 2 kohdan toisessa alakohdassa säädetään, että ennakoitu tuki on maksettava jalostajalle kolmenkymmenen päivän kuluessa hakemuksen jättämisestä; tietyissä jäsenvaltioissa ilmenneiden hallinnollisten vaatimusten vuoksi tätä määräaikaa on vaikea noudattaa; sen vuoksi olisi säädettävä mahdollisuudesta lisätä määräaikaa jäsenvaltion asianmukaisesti perustellusta hakemuksesta, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1558/91 13 artiklan 2 kohtaan kolmas alakohta seuraavasti: "Jäsenvaltion hakemuksesta edellä mainittu määräaika voidaan komission suostumuksella muuttaa 45 päiväksi, jos sitä ei asianmukaisesti perustelluista valvontasyistä voida noudattaa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 49, 27.2.1986, s. 1 (2) EYVL N:o L 233, 30.9.1995, s. 69 (3) EYVL N:o L 144, 8.6.1991, s. 31 (4) EYVL N:o L 177, 28.7.1995, s. 2
KOMISSION ASETUS (EY) N:o 2581/95, annettu 3 päivänä marraskuuta 1995, yhteisön tariffikiintiöiden avaamisesta CN-koodeihin ex 0104 10, ex 0104 20 ja 0204 kuuluville lampaille, vuohille, lampaanlihalle ja vuohenlihalle vuoden 1995 toiseksi puoliskoksi annetun asetuksen (EY) N:o 1440/95 muuttamisesta



Virallinen lehti nro L 263 , 04/11/1995 s. 0002 - 0002



KOMISSION ASETUS (EY) N:o 2581/95, annettu 3 päivänä marraskuuta 1995, yhteisön tariffikiintiöiden avaamisesta CN-koodeihin ex 0104 10, ex 0104 20 ja 0204 kuuluville lampaille, vuohille, lampaanlihalle ja vuohenlihalle vuoden 1995 toiseksi puoliskoksi annetun asetuksen (EY) N:o 1440/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 12 artiklan 4 kohdan, ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 joulukuuta 1994 annetun neuvoston asetuksen (EY) N:o 3290/94 (3) ja erityisesti sen 3 artiklan, sekä katsoo, että tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995 22 päivänä joulukuuta 1994 annetussa neuvoston asetuksessa (EY) N:o 3379/94 (4), sellaisena kuin se on viimeksi muutettuna komission asetuksella (EY) N:o 2416/95 (5), säädetään erityisesti yhteisön laajenemisesta johtuvista lisätuontimahdollisuuksista Unkarin ja Puolan osalta, kyseiset määrät olisi sisällytettävä komission asetuksessa (EY) N:o 1440/95 (6), sellaisena kuin se on viimeksi muutettuna asetuksella (EY) N:o 2416/95, vuoden 1995 toiseksi puoliskoksi avattuihin kiintiöihin; kyseistä asetusta on siksi muutettava, ja tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1440/95 seuraavasti: - Korvataan liitteessä I oleva määrä Unkarin osalta luvulla 1 630. - Korvataan liitteessä II oleva määrä Puolan osalta luvulla 8 700. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 123, 3.6.1995, s. 1 (3) EYVL N:o L 349, 31.12.1994, s. 105 (4) EYVL N:o L 366, 31.12.1994, s. 3 (5) EYVL N:o L 248, 14.10.1995, s. 28 (6) EYVL N:o L 143, 27.6.1995, s. 17
KOMISSION ASETUS (EY) N:o 2568/95, annettu 31 päivänä lokakuuta 1995, tariffikiintiössä Nicaragualle vuodeksi 1996 yhteisön alueelle suuntautuvan banaanin tuontia varten myönnetyn maakohtaisen kiintiön siirtämisestä Kolumbialle (ETA:n kannalta merkityksellinen teksti)



Virallinen lehti nro L 262 , 01/11/1995 s. 0031 - 0031



KOMISSION ASETUS (EY) N:o 2568/95, annettu 31 päivänä lokakuuta 1995, tariffikiintiössä Nicaragualle vuodeksi 1996 yhteisön alueelle suuntautuvan banaanin tuontia varten myönnetyn maakohtaisen kiintiön siirtämisestä Kolumbialle (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ottaa huomioon neuvoston asetuksen (ETY) N:o 404/93 soveltamista täydentävistä yksityiskohtaisista säännöistä yhteisön alueelle tuotavien banaanien tariffikiintiöjärjestelmästä 1 päivänä maaliskuuta 1995 ja asetuksen (ETY) N:o 1442/93 muuttamisesta annetun komission asetuksen (EY) N:o 478/95 (3), sellaisena kuin se on muutettuna asetuksella (EY) N:o 702/95 (4), ja erityisesti sen 2 artiklan 2 kohdan toisen alakohdan, sekä katsoo, että asetuksessa (EY) N:o 478/95 säädetään yksityiskohtaisista säännöistä Uruguayn kierroksen monenvälisissä kauppaneuvotteluissa laaditun banaanien kehyssopimuksen soveltamiseksi, asetuksen (EY) N:o 478/95 1 artiklassa tariffikiintiö jaetaan erityisiin, saman asetuksen liitteessä I tarkoitetuille maille tai maaryhmille tarkoitettuihin osuuksiin; jos liitteen I taulukossa 1 mainittu maa ei pysty viemään sille myönnettyä määrää kokonaan tai osittain, 2 artiklan 2 kohdassa säädetään mainitun osan myöntämisestä muulle toimittajamaalle, ja Nicaragua on ilmoittanut komissiolle, ettei se pysty viemään banaaneja yhteisöön vuonna 1996; Nicaragua ja Kolumbia ovat yhdessä hakeneet Nicaragualle myönnetyn määrän myöntämistä edelleen Kolumbialle; ON ANTANUT TÄMÄN ASETUKSEN: 1 artikla Asetuksen (EY) N:o 478/95 2 artiklan 2 kohdan toista alakohtaa soveltamalla muutetaan Kolumbialle ja Nicaragualle vuodeksi 1996 myönnetyt tariffikiintiön osuudet seuraaviksi: Kolumbia 24 %, Nicaragua 0 %. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 47, 25.2.1993, s. 1 (2) EYVL N:o L 349, 31.12.1994, s. 105 (3) EYVL N:o L 49, 4.3.1995, s. 13 (4) EYVL N:o L 71, 31.3.1995, s. 84
KOMISSION ASETUS (EY) N:o 2563/95, annettu 31 päivänä lokakuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 262 , 01/11/1995 s. 0019 - 0024



KOMISSION ASETUS (EY) N:o 2563/95, annettu 31 päivänä lokakuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 1762/95 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 3 päivänä marraskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 171, 21.7.1995, s. 8 LIITE >TAULUKON PAIKKA>
NEUVOSTON ASETUS (EY) N:o 2663/95, annettu 24 päivänä heinäkuuta 1995, Euroopan talousyhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 1994 ja 31 päivän joulukuuta 1995 väliseksi ajaksi koskevan pöytäkirjan tekemisestä



Virallinen lehti nro L 278 , 21/11/1995 s. 0001 - 0013



NEUVOSTON ASETUS (EY) N:o 2663/95, annettu 24 päivänä heinäkuuta 1995, Euroopan talousyhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän tammikuuta 1994 ja 31 päivän joulukuuta 1995 väliseksi ajaksi koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 43 artiklan yhdessä sen 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että Euroopan talousyhteisön ja Guinean tasavallan hallituksen välisen Guinean rannikon edustalla harjoitettavasta kalastuksesta tehdyn sopimuksen(2) mukaisesti sopimuspuolet ovat neuvotelleet sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä, näiden neuvottelujen tuloksena parafoitiin 24 päivänä helmikuuta 1994 uusi pöytäkirja, jolla vahvistettiin sopimuksen edellyttämät kalastusmahdollisuudet ja taloudellinen korvaus 1 päivästä tammikuuta 1994 31 päivään joulukuuta 1995, yhteisön edun mukaista on hyväksyä uusi pöytäkirja, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Guinean tasavallan hallituksen välisessä Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 1994 ja 31 päivän joulukuuta 1995 väliseksi ajaksi tehty pöytäkirja. Pöytäkirjan teksti on tämän asetuksen liitteenä. 2 artikla Neuvoston puheenjohtajalla on oikeus nimetä ne henkilöt, joilla on valtuudet allekirjoittaa pöytäkirja yhteisöä sitovasti. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1995. Neuvoston puolesta P. SOLBES MIRA Puheenjohtaja (1) EYVL N:o C 43, 20.2.1995, s. 136 (2) EYVL N:o L 111, 27.4.1983, s. 1